
DISSERTATIO MEDICA 


INAUGURALIS, 


DE 


VARIOLI Ss. 


OA VICLSII 


PUD ſcriptores medicos, quo tempore et 
- qua mundi regione originem habuit va- 

riola, omni fere tempore certamen fuit. At- 

tamen (ut plerumque in ejuſmodi rebus uſu 
venit) nil aliud utile a laboribus eorum nobis 
: provenit niſi argumentum certiſſimum, talem 
indagationem {ſumma caligine obvolutam eſſe. 


Hine, et quia fatis compertum habemus, me- 


dicine practice nil profuturam efſe talem 


diſquiſitionem, melius videtur rerum antiqua- 


A | rum 

rum curioſis eam omninò relinquere quam 
tempus terere in ſtudio, quod ad medicinæ 


ſcientiam nil confert. 


Celebris ille Noſologus CULLENUS hujuſce mor— 
bi definitionem ſequentem nobis præbet: “ Sy- 
6 nocha contagioſa cum vomitu, et, ex epiga- 
* ſirio preſſo, dolore. Tertio die incipit, et 
quinto finitur eruptio papularum phlegmo- 
© nodearum, quæ ſpatio octo dierum, in ſup- 
_* purationem, et in cruſtas demum abcuntf, 
« ſepe cicatrices depreſſas, five foveolas in cute, 


„ relinquentes.“ 


Hanc definitionem accipiunt medici omnes; 
at non omnibus eadem eſt opinio de ſpecie- 
bus in quas dividi debet: nonnulli enim enu— 
merant varietates complures; dum alli, inter 
quos eminet CULLENUS iple, duas ſolummodo 
agnoſcunt. Quoniam vero he omnes diviſio- 
nes a papularum facie originem ducunt, et non 
videntur ſatis dilucide ægri ftatum indicare, 


quo 

quo ſolummodo medela dirigenda eſt, mihi 
melius videtur eas prorſus rejicere, et illam 
quam protulit Doctor RuTHERFORD, vir ex 
conceſſu omnium verè magnus, adoptare, cui 
non ſolum nuper recenſita non obſtant, ſed 
quæ præterea hoc boni ſecum affert, quòd 
ante eruptionem medicamenta ægro accom- 
modata commonſtrat. Hæc, ut in prælectioni- 
bus clinicis nobis tradita fuit, quadruplex eſt, 
et a febris vel fluidorum conditione pendet : 
{cilicet, 

Ubi febris ad eruptionem propellendam 


par eſt ; 


Ubi febris immanior evadit, et, eruptione 


factà, remiſſionem ſolummodo experitur ; 


Ubi febris eruptioni propellendæ non par 


eſt; et denique, 


Ubi in fluidis ad putredinem proclivitas 
obſervatur. | 
A 2 Secundùm 


| | 4  DISSERTATIO MEDICA, 
a | Secundum igitur ordinem hujus diviſionis ; 
l ; morbi hiſtoriam tradere in animo eſt. | 
1 
1 HISTORIA MORBI. 
| SUB quacungque forma hic morbus caput ef. 
: fert, ſemper invadit cum pyrexiæ ſymptoma- 
| tibus, que plerumque meridiem verſus ag- 
| grediuntur ; his alia morbo propria citò ſuper- 
veniunt, nempe epigaſtrii dolor prefſura auc- 
tus, dorſi vel lumborum dolores, vomitus, in- 
| ſomnia turbulenta, punctionis ſenſus per va- 
| rias corporis partes, oculorum rubor, et in 
adultis ad ſudandum proclivitas. His ingra- 
| veſcentibus, tertio die aliquando paroxyſmus 
N epilepticus unus vel alter occurrit, qui ſub 
; finem ejuſdem diet vel initium ſequentis erup- 
| tionem inducit papularum, que primo vix 
[18 eminent, et puncturas acuum referunt ; ſed 
1 paulatim in puſtulas eleyantur, et per totum 
1 corpus diffunduntur. Hoc ſtadium, quod 


eruptivum 


m aa 

eruptivum nuncupatur, quinto die terminatur, 
quo tempore febris, quæ, ut eruptio apparebat, 
remiſit, prorſus abeſt. In duos poſteros dies 
papulæ latitudine ſolummodo amplificantur, et 
tunc foveola in ſummo ſingulorum copic 


poteſt, et baſes circulo rubro circunditæ ſunt; 


poſtero vero die formam induunt ſpheroida- 


lem. Nunc materies incluſa in pus converti 
incipit, ut a colore opaco et albido demonſtra- 
tur, et decimo morbi die in flavum colorem 
mutatur. Die ſequenti maculæ nigr in apici- 
bus puſtularam obſervantur, ui rumpentes, 
aliquantulo puris emiſlo, corrugantur et in- 
cruſtantur, Has ſeries in facie ſemper occur- 
rit, ſed in allis partibus materies aliquando re- 
ſorbetur, et puſtulæ ſub formam veſicarum va- 
cuarum apparent. Denique cruſtæ, quæ, mate- 
rie emiſſà, formabantur, paucis elapſis diebus, 
decidunt; quando ger priſtinam valetudi- 


nem et vultus pulchritudinem recipit. 


Verum hæc morbi forma potiſſimum defide- 
randa non ſemper occurrit, Sæpe febris 


eruptiva 

eruptiva immanior furit, et tune ſymptomata 


nuper recenſita majori violentia ſtipata appa- 


rent. Oculorum rubor ingens, dolor vehe- 


mens capitis, et delirium ferox, adſunt. Non- 
nur quam paroxyſmi epileptici, qui in hac 
forma certiùs occurrunt, primis morbi dlebus 
ſuperveniunt, ægrum torquent, et finem malis 
imponunt antequam eruptio ſeſe oſtendit. 
At ſi aliter evenit, eruptio ſecundo die ap- 
paret, majori copia erumpit, et citiùs finitur. 
Puſtulæ exſiccari citiùs incipiunt, maculas in 


ſummis oſtendentes die octavo, pus vero blan- 


dum non continent, fed potius materiem icho- 


roſam; neque circulum rubrum oſtendunt, nec 
baſes accurate circumſcriptas, vel formam 
ſpheroidalem, ſed, baſibus late extenſis, pa- 


pulz inter ſe invicem confunduntur. 


His ſymptomatibus (que huic cum priori 
forma communia ſunt) alia ſeſe adſciſcunt, 
qualia ſunt angina cum raucedine, dyſ- 
phagia, et faucium ariditate, quæ primis e- 
ruptionis diebus apparet, Cito vultus tume- 

ſcit, 


DE VARIOLIS. 


7 
ſcit, ptyaliſmus in adultis, diarrhœa in infan- 
tibus, ſupervenit, et febris (que eruptione 
fata aliquantulum remiſit) nunc iterum re- 
crudeſcit. His ſymptomatis ingraveicentibus, 
ger magis magiſque angitur, et diem unde- 
cimum verſus eo uſque progrzila eſt vultus tu- 
meſcentia, ut oculos nareſque penitus occlu- 
dat; jamque ſaliva, quæ primo copioſe pro- 
fluxit, propter viſciditatem excreari nequit; 
fluida in os recepta per nares rejiciuntur, et, 
febre ſecundaria ecdem tempore apparente, 
ger in ingenti periculo verſatur, ac nonnun- 
quam hoc die penitus oppreſſus, morti ſuc- 
cumbit. Si vero æger, hoc die prætermiſſo 
fato non fungatur, vultus detumeſcit, pedes 
vero et manus tument, et die decimo tertio 
vultus tumefactio et ptyaliſmus prorſus dece- 
dunt. Sed etiam tunc maxima cura ægro ad- 
hibenda eſt; febris enim ſecundaria adhuc 
perſtat, et, ea præſenti, multa vel peſſima 
ſymptomata oriri poſſunt, qualia ſunt delirium, 


coma, et viſcerum inflammationes. Tandem 


: cruſtæ 

cruſtæ exficcatione puſtularum formatæ, de- 
cidunt, eaſdemque excipiunt ſquamæ furfura- 
ce, quibus decidentibus, æger ab imminente 
morti evadit deformis fædis cicatricibus, per 
reliquam vitam manſuris. 

Quando febris eruptiva nimis lenis eſt, tunc 
ſymptomatum ſeries apparet, que illà nuper 
memorata vix minus lethalis evadit. In hac 
morbi ſpecie, æger, qui plerumque infans eſt, 
cibum potumque faſtidit, aliquando nauſea ur- 


getur; pulſus vero arteriarum ſolito frequen- 


tiores non evadunt, nec calor corporis auge- 


tur, nec magis querulus eſt infans. Poſt- 
quam hæc per tres quatuorve duraverint dies, 
fortaſſe natura eruptionem parcam perxficit, 


qua vero mox evaneſcente mors ſuper venit. 


Denique ubi ſymptomata putredinis adſunt, 
in diverſis morbi ſtadlis ſeſe exerunt, aliquan- 
do ante eruptionem petechie et maculæ ap- 
parent, ſæpius vero donec eruptio per aliquot 


dies 


DE VARIOLIS. 9 
dies perſtiterit ſeſe non oſtendunt. In hac 
forma dirà omnia ſymptomata pejora ſunt; 
corporis vires multum imminuuntur, capitis et 
faciei tumefactio cum eruptione accidit, den- 
tes cruſtà nigra obducuntur, ſpiritus et ex- 
cretiones præter naturam fœtent, puſtulæ ſero 
ſanguinolento implentur, et hæmorrhagiæ e 
naribus, utero, pulmonibus, vel inteſtinis in- 
terdum ſupervenientes, ante ſeptimum morbi 


diem ægri malis finem imponunt. 


CAUSAÆ REMOTÆ. 


IN excitantes et prædiſponentes dividuntur, 
quarum he corpori inhærent, illæ externæ 


ſunt ; de his igitur ordine diſputandum eſt. 


Cauſa excitans nunc ab omnibus virus eſſe 
quoddam ſui generis conceditur, de cujus na- 
turi nil omnino notum eſt, verum ab effecti- 
bus ejus concludere licet indolis valdè ſubtilis 

i et noxize eſſe, Semel tantum in vita aggreditur, 
a | 

| ac nequi ſexui nec ætati parcit; quamvis fa- | 


[ - tendum eſt in infantibus et ætate nondum 


adultis frequentins occurrere, quum vero a— 
dultos adoritur ſemper periculoſior evadit. 


Omni anni tempeſtate identidem occurrit, at 


plerumque tempore vernali vel æſtivo graſiatur. 
CAUSZA PR ADISPONENTES. g 


PR #DISPOSITIO in ſtatu quodam corporis con- 
ſiſtit, qui cauſæ excitantis actioni favet. In 


hoc morbo is ſtatus non videtur multùm aber- 


rare a ſanitate (quamvis prediſpoſitio ad mor- 


bum talem ſignificare videtur): nam quotidie 


7 
—— 2 —Uj4—GG——ä = 


exempla occurrunt nonnullorum, qui fani-: 
tate quam optimà frui videntur, hac con- 
tagione affectorum; dum inter alias conta- 


giones incolumes evadunt. Hinc, et quia 


P 


morbus adeo gene ralis eft, prædiſpoſitio quaſi 
nobis congenita et a parentibus in utero deri- 


| | | vata, 


„ "EP 

vata, haberi poteſt: rem autem nequaquam 
ita ſe habere ſatis ſuperque probat experientia 
quotidiana, Nam ſepe accidit nonnullos, 
quamvis nunquam antea morbo affectos, tamen 
nequaquam infici poſſe. Huic fortaſsè objici 
poteſt, hominem in utero morbo affectum 
fuiſſe; quod certe aliquandò evenit, ut lucu- 
lenter apparet cicatricibus que in infantibus 
nuper natis interdum obſervantur. Sed quum 
morbus longum poſt intervallum ſupervenerit, 


rem non ita ſuiſſe argumento eſt, Liceat mihi 


memorare caſum huc ſpectantem cujus men- 


tionem facit Doctor Walker * hiſce utitur 


verbis. 


A child on the breaſt, under {mall-pox of 
A diſtinct kind, was nurſed by a woman of 
« twenty years of age, who never had the diſ- 
hh ane. nor was ſhe infected at that time, 
though ſhe ſuckled the child through the 


„ courſe of the diſtemper, and for ſeveral 


months after, and ſlept with it every night. 


Ba —- ++ She 


* Vid, Walker on Small-Pox, p. 101. 

„She afterwards went to London, and, at the 
“ diſtance of two years, was ſeized with con- 


« fluent ſmall-pox, and narrowly eſcaped with 


Uke.“ 


Hine clare patet, quod (cauſis excitantibus 
applicatis) non ſolum prædiſpoſitionis præſen- 
tiam morbo inducendo neceſſariam eſſe, ſed 
hanc quoque nequaquam ſemper, ſed tantum 


aliquandò, præſentem eſſe. Corporis vero habi- 


tus peculiarts, in quo hæc prædiſpoſitio ſita eſt, 


nos latet; ſed inter omnes convenit, eos, metu, 
mærore, vel aliis animi affectibus deprimenti- 
bus laborantes ad hunc morbum admodum 


proclives eſſe. 


Statui etiam corporis pecullari attribuende 
ſunt diverſæ hujuſce morbi varietates quæ 


medico occurrunt. Nam eas nequaquam a 


contagione pendere experientia ſatis docet; 


quia ſpecies maligna a mitioris infectione oriri 
poteſt, et vice verſa; et contagio eadem di- 


verſis 


r 

verſis hominibus applicata morbos diverſos 
ſpecie producit. Sed quoniam ignoramus 
qualis hicce corporis ſtatus ſit, folummodo 
memorandi ſunt habitus corporis qui cum in- 
fectione varioloſa opus conjungentes genus 
malignum inducere periclitantur. Hi ſunt 
diatheſis inflammatoria cutis præſertim, de- 


bilitas magna, et putredinis ſymptomata. 


DE INSITIONE. 


Cum aliquis hac contagione affectus fit, 
quoniam neſcimus quibus modis morbus impe- 
diatur a perficiendo curſum quendam regula- 
rem, ſolummodo reſtat ſymptomata dira quæ 
adſunt mitigare, aliaque arcere, Verùm in 
homine ſano infitione variolam inducere poſſu- 
mus, cujus plerumque ſymptomata mitia ſunt, 
et fie quo minus corpus morbo redeunti ob- 
noxium fiat præcavemus. Methodus inſerendi 
variolam omnibus adeo familiaris eſt ut hic 

eam deſcribere ſupervacaneum foret : ſed me- 
morare oportet, materiem inſerendam, niſi nu- 
per, a puſtula variolarum ſemper abſtractam 
fuifſe, quoniam nullus alius morbus notus erat 
qui corpus adeo mutare potuit, ut variolarum 
contagioni non amplius obnoxium evaderet. 


Verum hodie nonnulli haud parvi nominis 


medici affirmant morbum exiſtere hanc muta- 


tionem in ſyſtemate gignendo parem, atque 
adeo mitem ut fere nunquam periculum affe- 
rat; ne quidem unum ex duabus ægrorum 


millibus occidens, nulloſque effectus malos va- 


riolarum crebro ſequelas, in ſyſtemate relin- 


quenz. Hic morbus vaccina vocatur, et in 
nonnullis Anglie partibus inter boves late 


graſſatur, dum in aliis prorſus ignota eft. 


Eam in praxin primo adhibuit Dr Jenner, quem 
poſtea ſecuti funt Dr Pearſon, Woodville, 


:111que. 


Hi multa experimenta inſtituerunt, homi- 
nes, vaccinam antea perpetios, actioni conta- 


gionis 

Os 


g10n1s variolarum, cum per inſitionem, tum 
per viam naturalem, (ut vocatur), obnoxios 
reddendo. Ex horum numero ne unum qui- 
dem variola affecit. Si hoc eflet perpetuum, 
multum commodi generi humano oriretur. 
Variola enim infitiva, quamvis plerumgue mi- 
tis, tamen in familiis quibuſdam diras Hrages 
edit, necans unumquemque quem corripit, et 
quamvis non exitio eſt, tamen fundamenta 
jacit aliorum morborum, qui mortem inducere 
periclitantur. Porro, ut inſitio non univerſalis 
eſt, ſic inoculatio unius vel alterius alicubi, 
cauſa exiſteret cur multi via naturali infician- 
tur, et morte corripiantur. Si igitur nec vac. 


cina ipſa, nec ejus effecta, ſunt periculoſa, 


et non communicart poteſt niſi tactu, et ft va- 


role acceſſionem certò arceret, viam deſignare 
videtur qua peſtis illa generis humani ex his 
regionibus omninò abigi poſſet, quod equidem 
fautores vaccine ſuggerunt. Verùm quamvis 
ab experiments, quæ hi viri ingenioſi fece- 


mnt, vaccina videtur has omnes virtutes poſſi- 


dere, 

dere, tamen quandoquidem exempla nonnulla 
memorantur unde diſcitur homines hunc mor- 
bum in forma diriſſimà et perfeQiſſima antea 


expertos nihilominus variola corripi, non poſ- 


ſumus non vim ejus ſuſpicari. Et ft animo 


perpenditur, exemplum unum negativum in 
tali re plus probare centum affirmantivis, ali- 
quis eam omnino rejicere propendebit. Sed 
quoniam fautores ejus (quorum auctoritas in re 
medica multum valet) adhuc contendunt eam 
ad omnia conſilia propofita implendum valere, 
interea judicium noſtrum ſuſpendere cogimur, 
donec experientia plenior extra dubium rem 
locarit. Jam autem auctoritate Sims, Thorn- 
ton, Cook, et Beddoes, inducti, vim ejus dubi- 


tare, ſi non omnino negare volumus. 


DIAG- 


FL. 

DIACNOSIS. 


ANTE eruptionem variola nonnunquam ab 
aliis pyrexlis non facile diſcernitur ; fed fi 
epigaſtrici dolor, lumbago, (et, poſt tempus 
dentitionis), paroxy{mi epileptici, una cum 


manuum et pedum frigiditate adſunt, vario- 


lam inſtare concludere licet. Poſt eruptio- 


nem vero, eruptionis tempus, papularum a- 
ſpectus, et ſpatium temporis quod elapſum eſt 
inter exortum earum et maturationem, ſigna 


præbent que ſatis ſuperque ſunt ad hunc 


morbum ab aliquo alio diſtinguendum. 


PROGNOSIS. 


IN prima forma hujuſce mali, ubi, erup- 


tione faQa, febris decedit, reſpiratio facilis, 


pulſus tranquillus, cibi et potus defiderium 
CG adeſt. 

adeſt, et ſenſorli functiones prorſus ſane ſunt, 
eventum felicem prædicere liceat. In reliquis 
vero ſpeciebus ſemper exitium timendum, et 
præcipne fi ſymptomata, que unamquamque 
denotant, vi ma jore ſæœvirent; fic in ſecunda 


ſpecie, ſi oculi admodum rubent, fi cutis ari- 

rit, et præcipue fi delirium ſupervenerit, fi 
eruptio primis morbi diebus ſeſe oſtenderit, {i 
nullum levamen egro prebuerit ; denique ſi 

ptyaliſmus tam viſcidus fit ut excreari ne- 
quit, eventum infelicem in propinquo efle 


prædicendum eſt. 


In tertia exitium portenditur {i oppreſſionis 

et debilitatis ſigna perquàm magna lint, quam- 
vis calor corporis nil augetur, nec pulſus ar- 
* teriarum ullo modo {olito frequentiores eva- 


dunt. 


Denique, ubi ad putredinem proclivitas ad- 


eſt, quo citiùs petechiæ ſeſe oſtendunt et ma- 

gis numeroſæ ſunt, eò plus periculi indicatur. 
Peſſimum quoque ſignum fi macule apparue- 
rint, et fi febris a principio formam typho- 


deam induerit. 


METHODUS MEDENDT. 


Quortan variola varias formas ſupra enu- 
meratas induit ; luculenter apparet nullam 
methodum medendi proponi poſſe unicuique 
que accommodatam ; fed nonnunquam ne- 
ceſſarium eſt non ſolum remedus que diverſa 
nature, ſed etiam que prorſus contraria ſunt, 
ati. Ut igitur diverſe methodi medendi ad- 
hibendæ ſunt, neceſſarium videtur memorare 


fpeciem morbi cui curatio quævis accommo- 


data eſt; quod, me judice, melius fieri non 


poteſt quàm obſervando diviſionem quam in 
tradendo hiſtoriam adoptavi; ſecundum quam 
illa ſpecies in qua, febris ad eruptionem pro- 


pellendam par eſt, primo tractanda eſt. 


2 Morbum 

Morbum hujuſce nature fore concludere li- 
cet, fi febris eruptiva ſynocha pura fit ſine de- 
lirio vel alto ſymptomate violenti. Paroxyſmi 
epileptici tertio die occurrentes idem deno- 
tant. Hi paroxyſmi plerumque nullum re- 
medium poſtulant. Si vero aliquod neceſia- 
rium videtur levatio tepide adhibenda eſt. 
In hac forma curatio admodum iimplex eſt, 
et conſiſtit in admiſſione libera aeris frigidi 
cum frequenti uſu liquorum ſubacidorum, qui- 
bus et fructus recentes addi poſſunt. Alvus 


quotidie laxa ſervanda catharticis mitioribus, 


qualia ſunt cremor tartar:, ſales neutri, pulvis 


jalapii compoſitus, &c. Ante eruptionem 
opium nunquam adhiberi debet, ob ejus pro- 
chvitatem ad augendam diatheſin inflammato- 


riam. Finita eruptione, in eorundem reme- 


diorum uſu perſeverare debemus, hic vero de- 


fluxio major ab inteſtinis citatur, quæ per to- 


tum morbi decurſum continuatur, et ſemper 


numeri puſtularum rationem ſervare debet. 


In nullo alio morbo plus prodeſt catharſis; 
nam 

nam per eam, deriyationem ad cutem am9- 
vemus quz perſpiration! parum 1donea eſt, et 
porro remedium omnium aliorum delirlo in 


hoc morbo nonnunquam obſervato accommo- 


datiſſimum eſt, catharſin enim ſœpe ſequitur 


remiſſio delirii. Sectiones cadaverum Corum 
qui uſque ad mortem delirabant oſtendunt 
ſordes aggregatas ad arcum coli, quas delirit, 
cauſam fuiſſe probabile eſt, et viriſimile vide- 
tur earum evacuationem vitam ægri præſer- 
vaſſe. Hoc tempore ad mitigandam irritatio- 
nem, quiz a tenſione cutis quam efficit matu- 
ratio puſtularum pendet, anodyna indicantar, 


quo coniilio opium ſœpe adminitratur. Ve- 


rum ob effeQum alyura aſtringendi, quem poſ- 


iidet, non videtur tantum prodeſſe quantum 
alia remedia ejuſdem generis que hanc pote- 
tatem non habent. Hujus generis hyoſcya- 
mus eſſe videtur, nam experientia docemur 
ab eo irritationes omnes amoveri, et ſomnum 
induci, quamvis alvum ſolvere potius quam 
aſtringere propendet. Hes igitur et mundi- 


ties 

ties (quæ in omni forma morbi fedulo obſer- 


vanda eſt) implent rationem medendi quæ 


plerumque in hac forma neceſſaria videtur ; 


et ſi rectè adhibitæ ſint ſemper ægri a morbo 
eriperentur, qui ſibi relictus fortaſſe peſſi mis 


ſymptomatis originem preberet. 


In ſecunda forma omnia remedia nuper 
recenſita adhibenda ſunt, et magis inten- 
di debent. Veneſectio inſuper aliquando ne- 
ceſſaria eſt ad eruptionem propellendam, et 
præſertim fi æger adultus eſt, et lauto cibo 
cum uſu liquorum ſpirit uoſorum aſſuetus, et fi 
ſymptomata inflammationis longè progredian- 
tur: ſed cavere debemus ne hæc praxis ultra 
modum adhibeatur et debilitas ſequatur. An- 


gina hujus forma comes compeſcenda eſt gar- 


gariſmatis detergentibus, quæ, ſi zeger ſe gar- 


garizare non poteſt, in os ſyringis ope infi- 
cienda ſunt. Interdum autem eo procedit an- 
gina, ut veſicatoria faucibus externis appli- 
canda poſtulat. Narium concretioni obviam 


eundem 

eundum eſt linteolis linimento quovis ſimplice 
madefactis, et in nares introductis, Taiſi quo- 
que, ne ſibi invicem adhereant, llinendi ſunt, 
Exſiccatione puſtularum titillatione angitur 
ger, unde (preſertim {i intans eſt) ſeſe un- 
guibus lacerare impellitur. Hoc vero nequo- 
quam ſinendum : ſt, ideoque manus ægri co- 
operiantur, et titillatio amoveri poteſt larva 
ex linteo delicariſſimo factà et imbuta lini- 
mento aquæ calcis faciei im poſita. Tuſſis 
aliquando urget, qua ab irrita ione faucium 
pendet ; cui electuarum ex wucilagine quavis 
et opio multum proderit. Febris ſecundaria 
eodem modo ac febris communis tractanda eſt. 


Uſitatum eſt {ub morbi finem corticem Peru- 


vianum adhibere. Sed non videtur multum 


prodeſſe, et etiam nocere-poteſt, ventriculum 
opprimendo. Igitui melius videtur ab uſu 
ejus omnino abſtinere. Affectio oculorum, 
que ſœpe hanc morbi ſpeciem ſequitur, præ- 
cipue atientionem meretur, Vulgo {olent 
medici adminiſtrare calomelas, attentione au- 


tem 

tem adhibita ne ptyaliſmus ſuperveniret, fi 
vero hæc ulterius progreſla eſt, et opacitas for- 
matur, tunc ad acria nonnulla concurrendum 
eſt, qualia ſunt cupri et hydrargyri prepara- 
| tiones, et aliquando quamvis omnia hac reme- 
dia tentata ſint, tamen ger in reliquam vi— 


tam cœæcus permanet, 


In tertia ſpecie praxis longs diverſa eſt ab 
ia nuper præſcripta. Nam quoniam in hac 
malum procedit a minore gradu febris, quæ 
ideo corpus contra morbi effectus præſervare 
nequit, eam augere potius quam minuere de- 
bemus. Cui conſilio inſervire ſtimulantia va- 
ria adminiſtranda ſunt, uti vinum, ſinapiſmi 
plantis pedum applicati, veſicatoria partibus 
internis crurum vel brachiorum admota, quo- 
rum vero effectus ſtimulantes ſolummodo per- 
mittantur, et poſtea amoveantur. Si his re- 
meds febris adeo augetur ut eruptionem pro- 
peilat, tunc morbus tractandus eſt ut ſpecies 


Guevis cui ſimilis eſt. 


Ubi 

Ubi ad putredinem proclivitas ſubeſt, ple- 
rumque vires multum profternuntur. In tali 
caſu debilitas quo minus fluidorum putrido- 
rum exceſſus veneſectione minuatur vetat. 
Methodus igitur quæ efficaciſſima videtur ca- 
tharſis eſt, dum eodem tempore vires ægri 
ſuſtinemus vino et cortice Peruviano. Hic 
æger in magno cubiculo, ubi aër ſæpe redin- 
tegretur, decumbere debet, induſiumque et 
ſtragula indies mutet. Diæta ſit mitis, refri- 
gerans, et aciduloſa. Nonnunquam vomitus 
tantum urget ut ægrum impediat a retinendo 
aliquid in ventriculo, hoc vero amoveatur 
hauſtibus ſalinis efferveſcentibus. Diarrhœa 
ſæpe ſeſe oſtendit primis hujuſce morbi die- 
bus, et ſemper effectibus ſaluberrimis ſti patur. 
Hæc ergo promoveri debet, et ne vires defi- 
ciant vinum adminifſtretur, cujus quantitas 
pendere debet ab zgri vita genere, ætate, 


et debilitatis præſentis magnitudine. 


Hic cortex Peruvianus magnopere prodeſt, 


D aliquando 

aliquando vero ventriculus nauſeat, ſed hæc 
ſuperari debet, et ad hunc finem perficien- 
dum, cinnamomum, vel aroma quod vis aliud 
addi poteſt. Si vero hec et corticis prepara- 
tiones adhuc ventriculus faſtidit, per anum 
adhibeatur. A principio cubiculum et ftragu- 
la aceto aſpergantur, et ſumma attentione 
mundities colatur, omniaque excrementa a cu- 
biculo ſtatim auferantur. His modis nonnun- 
quam a peſſimis ſymptomatis æger rurſus ad 
ſanitatem reductus eſt, fi vero male proceſſe- 
rint omnia, (ut ſœpe accidit), tamen quum no- 
biſcum reputemus omnem noſtram curam ad 
eventum felicem procurandam directum fuiſſe 


tclamen nobis prebere debet. 

